techiaith/cofnodycynulliad_en-cy huggingface dataset:
English: Without doubt, we want to attract the best brains to Wales, as well as keeping our own talent here. The current financial pressures, the highest inflation for 40 years, is having a great impact on young people. You only need to look at recent NUS research to see that more students than ever are reliant on foodbanks or are borrowing beyond their means. The wage level for apprentices is a problem - as low as £4.81 an hour; finding accommodation for students is in crisis in many areas; and the amount that students pay has increased over three years from some £4,768 to over £6,000. We need to provide more financial support to young people, and we need to control unsustainable rents too, because, as well as having an impact on their mental health, financial hardship does prevent them from reaching their academic potential. So, how does the First Minister intend to take action in these areas to prevent the brain drain, because financial factors are very real factors in locking people out of education and thereby preventing them from reaching their full potential?
Welsh: Heb os, dŷn ni eisiau denu'r ymenyddiau gorau i Gymru hefyd, yn ogystal â chadw ein talent ni yma. Mae'r wasgfa ariannol bresennol, y raddfa chwyddiant fwyaf ers 40 mlynedd, yn effeithio'n drwm ar bobl ifanc. Does dim ond eisiau gweld ymchwil diweddar gan yr NUS i weld hynny: mwy o fyfyrwyr nag erioed yn ddibynnol ar fanciau bwyd neu yn benthyg pres na allan nhw fforddio i'w fenthyg. Mae lefel cyflog prentisiaid yn broblem - mor isel â £4.81 yr awr; mae dod o hyd i le i aros i fyfyrwyr yn argyfwng i lawer; ac mae'r swm sy'n cael ei dalu gan fyfyriwr wedi codi mewn tair blynedd o ryw £4,768 i dros £6,000. Mae eisiau rhoi mwy o gefnogaeth ariannol i bobl ifanc, ac mae eisiau rheoli'r prisiau rhent anghynaladwy yma, achos, yn ogystal â bod yn effeithio ar eu hiechyd meddwl nhw, mae caledi ariannol yn eu hatal nhw rhag cyrraedd eu potensial yn addysgol. Sut mae'r Prif Weinidog felly yn bwriadu gweithredu camau o'r fath er mwyn trio stopio'r brain drain, achos mae ffactorau ariannol rŵan yn risg go iawn o gloi pobl allan o addysg ac felly eu hatal nhw rhag cyrraedd eu llawn botensial?
English: Hear, hear. Here we go.
Welsh: Clywch clywch. Dyma ni'n mynd.
English: What support is the Welsh - [ Laughter.] I'm sorry. Alun Davies was being very silly there; he made me laugh.
Welsh: Pa gefnogaeth y mae - [ Chwerthin.] Mae'n ddrwg gen i. Roedd Alun Davies yn bod yn wirion iawn yn y fan yna; fe wnaeth i mi chwerthin.
English: That statement is now on the record. [ Laughter.]
Welsh: Mae'r datganiad yna wedi'i gofnodi nawr. [ Chwerthin.]
English: Llywydd, I had very deliberately not referred to the Member for Ynys Môn's own plans to be part of a brain drain. So - [ Laughter.] Just to be sure; I had made sure that I didn't do that. Businesses in Wales are facing extremely high energy prices, which, unlike domestic bills, are not capped. The Minister for Economy met with the Wales business council earlier today to discuss these matters. We continue to lobby the UK Government to take further action on both domestic and business energy prices.
Welsh: Llywydd, nid oeddwn wedi cyfeirio'n fwriadol iawn at gynlluniau'r Aelod dros Ynys Môn ei hun i fod yn rhan o ddraen dawn. Felly - [ Chwerthin.] Dim ond i fod yn siŵr; roeddwn i wedi gwneud yn siŵr nad oeddwn i'n gwneud hynny. Mae busnesau yng Nghymru yn wynebu prisiau ynni uchel iawn, nad ydyn nhw, yn wahanol i filiau domestig, wedi'u capio. Cyfarfu Gweinidog yr Economi â chyngor busnes Cymru yn gynharach heddiw i drafod y materion hyn. Rydym yn parhau i lobïo Llywodraeth y DU i gymryd camau pellach ar brisiau ynni domestig a busnes.
English: I appreciate that answer, First Minister. On 24 June, I visited the Aber Hotel in Abertridwr in my constituency, and they are a family-run local business that has given up three of its rooms to provide a foodbank for the community of Abertridwr. They are a vital business and part of a network and web of businesses across the northern parts of my constituency that provide vital lifestyle and employment to people in that part of the constituency. Just a couple of months ago, they had an increase in energy costs from SSE Energy Supply Limited that hiked what was an average £650 a month electricity bill to more than £4,100 a month. That incredible increase in costs makes it very difficult to sustain family-owned businesses like the Aber Hotel. And we agree that the UK Government needs to take significant steps here. I've been looking at the Welsh Government's Transforming Towns placemaking grants and we are looking to bring those to places like Senghenydd, Abertridwr and Bargoed too. But what more can the Welsh Government do, perhaps in partnership with the UK Government, to support those businesses that are facing these difficult times?
Welsh: Rwy'n gwerthfawrogi'r ateb yna, Prif Weinidog. Ar 24 Mehefin, ymwelais ag Aber Hotel yn Abertridwr yn fy etholaeth, ac mae'n fusnes teuluol lleol sydd wedi neilltuo tair o'i ystafelloedd i ddarparu banc bwyd i gymuned Abertridwr. Mae'n fusnes hanfodol ac yn rhan o rwydwaith a gwe o fusnesau ar draws rhannau gogleddol fy etholaeth sy'n darparu ffordd o fyw a chyflogaeth hanfodol i bobl yn y rhan honno o'r etholaeth. Ychydig fisoedd yn ôl, cawsant gynnydd mewn costau ynni gan SSE Energy Supply Limited a gynyddodd yr hyn a oedd yn fil trydan cyfartalog o £650 y mis i fwy na £4,100 y mis. Mae'r cynnydd anhygoel hwnnw mewn costau yn ei gwneud yn anodd iawn cynnal busnesau teuluol fel Aber Hotel. Ac rydym yn cytuno bod angen i Lywodraeth y DU gymryd camau sylweddol yma. Rwyf wedi bod yn edrych ar grantiau creu lleoedd Trawsnewid Trefi Llywodraeth Cymru ac rydym yn awyddus i ddod â'r rheini i leoedd fel Senghennydd, Abertridwr a Bargoed hefyd. Ond beth arall y gall Llywodraeth Cymru ei wneud, efallai mewn partneriaeth â Llywodraeth y DU, i gefnogi'r busnesau hynny sy'n wynebu'r cyfnod anodd hwn?
English: First Minister, research suggests that nearly two thirds of businesses in the UK spend between 5 per cent and 20 per cent of their total outlay on energy. This represents a significant proportion of their total running costs, meaning that large price rises will have a dramatic effect on their ability to operate at a profit. Small businesses are less well placed to swallow increases in energy costs due to tight margins and restricted cash flow and so are more likely to have to pass these increases on to consumers. In Scotland, First Minister, Business Energy Scotland provides free and impartial support to help small and medium-sized businesses to save energy, carbon and money. Funded by the Scottish Government, it provides expertise and unsecured interest-free loans to help pay for energy and carbon saving upgrades, as well as offering cashback grants of up to £20,000. First Minister, therefore, will you look at Business Energy Scotland, which claims already to have found over £200 million of savings for Scottish organisations, to see if a similar scheme could and would work here in Wales? Thank you.
Welsh: Prif Weinidog, mae ymchwil yn awgrymu bod bron i ddwy ran o dair o fusnesau yn y DU yn gwario rhwng 5 y cant ac 20 y cant o gyfanswm eu gwariant ar ynni. Mae hyn yn gyfran sylweddol o gyfanswm eu costau rhedeg, sy'n golygu y bydd codiadau mawr mewn prisiau yn cael effaith sylweddol ar eu gallu i weithredu gydag elw. Nid yw busnesau bach mewn sefyllfa cystal i lyncu cynnydd mewn costau ynni oherwydd elw tynn a llif arian cyfyngedig ac felly maen nhw'n fwy tebygol o orfod trosglwyddo'r codiadau hyn i ddefnyddwyr. Yn yr Alban, Prif Weinidog, mae Business Energy Scotland yn darparu cymorth diduedd am ddim i helpu busnesau bach a chanolig i arbed ynni, carbon ac arian. Wedi'i ariannu gan Lywodraeth yr Alban, mae'n darparu arbenigedd a benthyciadau di-log, diwarant i helpu i dalu am uwchraddio ynni ac arbed carbon, yn ogystal â chynnig grantiau arian-yn-ôl o hyd at £20,000. Prif Weinidog, felly, a wnewch chi edrych ar Business Energy Scotland, sy'n honni ei fod eisoes wedi dod o hyd i dros £200 miliwn o arbedion i sefydliadau'r Alban, i weld a allai cynllun tebyg weithio yma yng Nghymru ac a fyddai'n gweithio? Diolch.
English: Well, Llywydd, I think I said in my last answer that we already have, through Business Wales, which is a Welsh Government-funded source of impartial advice to businesses here in Wales, specialist resource efficiency advisers. They already do the things that the Member has pointed to happening elsewhere. We don't need to reinvent things when we're already doing them. And the availability of interest-free loans and other forms of assistance for businesses that wish to take some of those practical actions that can mitigate the impact of rapidly rising energy costs are part of the landscape here in Wales as well.
Welsh: Wel, Llywydd, rwy'n credu imi ddweud yn fy ateb diwethaf fod gennym eisoes, drwy Busnes Cymru, sy'n ffynhonnell cyngor diduedd a ariennir gan Lywodraeth Cymru i fusnesau yma yng Nghymru, ymgynghorwyr arbenigol ar effeithlonrwydd adnoddau. Maen nhw eisoes yn gwneud y pethau y mae'r Aelod wedi cyfeirio atyn nhw sy'n digwydd mewn mannau eraill. Nid oes angen i ni ailddyfeisio pethau pan fyddwn ni eisoes yn eu gwneud nhw. Ac mae sicrhau bod benthyciadau di-log a mathau eraill o gymorth ar gael i fusnesau sy'n dymuno cymryd rhai o'r camau ymarferol hynny a all liniaru effaith costau ynni sy'n codi'n gyflym yn rhan o'r dirwedd yma yng Nghymru hefyd.
English: Llywydd, our aim has been to develop the scheme as a partnership with the UK and Northern Ireland Governments. The absence of an Executive in Northern Ireland and the turmoil in Westminster are both affecting the timetable for publication of the final scheme design. That now seems likely to be further delayed into the autumn.
Welsh: Llywydd, ein nod yw datblygu'r cynllun fel partneriaeth â Llywodraethau'r DU a Gogledd Iwerddon. Mae absenoldeb Gweithrediaeth yng Ngogledd Iwerddon a'r cythrwfl yn San Steffan ill dau'n effeithio ar yr amserlen ar gyfer cyhoeddi ffurf terfynol y cynllun. Mae'n ymddangos bod hynny bellach yn debygol o gael ei ohirio ymhellach i'r hydref.
English: Minister, I've reviewed your answer to the questions that Joel James asked you back in May, and I don't ask my question to debate whether glass bottles should be or not be included in the scheme; the reality is that the four nations of the UK are now likely to take a different approach. And that being the case, I'm keen to explore how the Welsh Government would limit any competitive disadvantage or put mitigation measures in place to support small brewing businesses in Wales in particular. I note, from your answer to Joel, you mentioned that the Government could talk to the industry about the level of the annual registration fee, but, under the current options at the moment, small brewers would be required to buy new equipment to print labels and employ additional staff to facilitate additional processes. And I'm told the cost of that equipment would effectively mean that those businesses would not be able to continue to operate. So, can I ask you for an assurance that support and mitigation would be put in place for Welsh businesses, so they are not competitively disadvantaged? And I'd be grateful if you could set out your assessment of if the deposit-return scheme in Conwy was successful.
Welsh: Gweinidog, rwyf wedi adolygu eich ateb i'r cwestiynau a ofynnodd Joel James i chi ym mis Mai, ac nid wyf yn gofyn fy nghwestiwn i drafod a ddylid cynnwys poteli gwydr yn y cynllun ai peidio; y gwir amdani yw bod pedair gwlad y DU bellach yn debygol o fabwysiadu dulliau gweithredu gwahanol. Ac felly, rwy'n awyddus i archwilio sut y byddai Llywodraeth Cymru yn cyfyngu ar unrhyw anfantais gystadleuol neu'n rhoi mesurau lliniaru ar waith i gefnogi busnesau bragu bach yng Nghymru yn benodol. Sylwaf, o'ch ateb i Joel, y sonioch y gallai'r Llywodraeth siarad â'r diwydiant am lefel y ffi gofrestru flynyddol, ond, o dan yr opsiynau presennol, byddai'n ofynnol i fragwyr bach brynu offer newydd i argraffu labeli a chyflogi staff ychwanegol i hwyluso prosesau ychwanegol. A dywedir wrthyf y byddai cost yr offer hwnnw i bob pwrpas yn golygu na fyddai'r busnesau hynny'n gallu parhau i weithredu. Felly, a gaf i ofyn i chi am sicrwydd y byddai cymorth a phroses liniaru'n cael eu rhoi ar waith ar gyfer busnesau Cymru, fel nad ydyn nhw o dan anfantais gystadleuol? A byddwn yn ddiolchgar pe baech yn nodi eich asesiad o ba un a oedd y cynllun dychwelyd ernes yng Nghonwy yn llwyddiannus.
English: Llywydd, we are ensuring that there are strong mechanisms for the long-term and short-term rental sectors. The measures include introducing a statutory licensing scheme for all holiday lets and ensuring that business rate relief is focused on those holiday properties that are rented for the majority of the year.
Welsh: Llywydd, rydym yn sicrhau bod mecanweithiau cadarn ar waith ar gyfer y sectorau rhentu tymor hir a thymor byr. Mae'r mesurau yn cynnwys cyflwyno cynllun trwyddedu statudol ar gyfer pob llety gwyliau, a sicrhau bod rhyddhad ardrethi busnes yn canolbwyntio ar yr eiddo gwyliau hynny sy'n cael eu rhentu am y rhan fwyaf o'r flwyddyn.
English: Now, on top of houses being sold as holiday homes or lets, I've become aware recently of the practice of long-term tenants being evicted so that their homes can be turned into short-term holiday accommodation. Constituents tell me that it's happening across our coastal communities. The actions of one landlord are particularly worrying. Through historic privilege, the Bodorgan estate is a very important landlord, perhaps our best known landlord from when the Duke and Duchess of Cambridge were on Anglesey. The estate owns many houses, but I've spoken to tenants who say they have been told to leave so that their homes can be turned into holiday lets. Now, in Scotland, it was intensive grazing that led to the infamous highland clearances of the eighteenth and nineteenth centuries. On Anglesey, in the twenty-first century, it's tourism, but the principle is the same. From the scale of what I'm hearing, I fear losing large swathes of permanent population. Through our co-operation agreement, a number of measures have been announced to start addressing the situation, including those plans for a licensing system before a home can be turned into a short-term let. Does the First Minister agree that there can be no delay, and what action could he take now to try to stop these evictions already under way?
Welsh: Nawr, yn ychwanegol at y tai sy'n cael eu gwerthu fel cartrefi gwyliau neu lety gwyliau, rwyf wedi dod yn ymwybodol yn ddiweddar o'r arfer o droi tenantiaid hirdymor allan fel y gellir troi eu cartrefi'n lletyau gwyliau tymor byr. Mae etholwyr yn dweud wrthyf ei fod yn digwydd ar draws ein cymunedau arfordirol. Mae gweithredoedd un landlord yn peri pryder arbennig. Drwy fraint hanesyddol, mae ystad Bodorgan yn landlord pwysig iawn, efallai ein landlord mwyaf adnabyddus o'r adeg pan oedd Dug a Duges Caergrawnt ar Ynys Môn. Mae'r ystad yn berchen ar lawer o dai, ond rwyf wedi siarad â thenantiaid sy'n dweud y dywedwyd wrthyn nhw i adael fel y gellir troi eu cartrefi'n lletyau haf. Nawr, yn yr Alban, pori dwys a arweiniodd at Gliriadau'r Ucheldiroedd gwarthus yn y ddeunawfed ganrif a'r bedwaredd ganrif ar bymtheg. Ar Ynys Môn, yn yr unfed ganrif ar hugain, twristiaeth ydyw, ond yr un yw'r egwyddor. O raddfa'r hyn rwy'n ei glywed, rwy'n ofni y byddwn yn colli rhannau helaeth o'r boblogaeth barhaol. Drwy ein cytundeb cydweithio, cyhoeddwyd nifer o fesurau i ddechrau mynd i'r afael â'r sefyllfa, gan gynnwys y cynlluniau hynny ar gyfer system drwyddedu cyn y gellir troi cartref yn llety gwyliau tymor byr. A yw'r Prif Weinidog yn cytuno na ellir oedi, a pha gamau y gallai eu cymryd yn awr i geisio atal yr arfer o droi pobl allan sydd eisoes ar waith?
English: Llywydd, patient flows between north Wales and England are managed between the health bodies on either side of the border. The principles for providing cross-border health care provision are set out in the cross-border statement of values and principles agreed between the NHS in Wales and the NHS in England.
Welsh: Llywydd, mae'r llif cleifion rhwng gogledd Cymru a Lloegr yn cael ei reoli rhwng y cyrff iechyd ar ddwy ochr y ffin. Mae'r egwyddorion ar gyfer darparu gofal iechyd trawsffiniol wedi eu nodi yn y datganiad gwerthoedd ac egwyddorion trawsffiniol sydd wedi eu cytuno rhwng y gwasanaeth iechyd yng Nghymru a'r gwasanaeth iechyd yn Lloegr.
English: In light of previous problems with funding cross-border health services - and I'm thinking particularly of problems that arose with the Countess of Chester Hospital some years ago and more recently with Gobowen hospital - are you confident that the funding for cross-border healthcare in hospitals such as Walton is adequate to ensure that patients from Wales aren't treated as second-class citizens? Because my understanding is that they can't be treated within 26 weeks because of financial reasons.
Welsh: Yng ngoleuni problemau blaenorol gyda chyllido gwasanaethau gofal iechyd trawsffiniol - a dwi'n meddwl yn benodol am broblemau a gododd gydag Ysbyty Countess of Chester rai blynyddoedd yn ôl ac ychydig yn fwy diweddar gydag ysbyty Gobowen - ydych chi'n hyderus bod y cyllido ar gyfer gofal iechyd trawsffiniol mewn ysbytai fel Walton yn ddigonol i sicrhau nad yw cleifion o Gymru yn cael eu trin fel dinasyddion eilradd? Oherwydd fy nealltwriaeth i yw nad ydyn nhw'n medru cael eu trin o fewn 26 wythnos am resymau ariannol.
English: Well, I have not heard that, Llywydd. I do acknowledge the fact that, in the past, there have been problems that have arisen, but now we have a new system in place and senior officials in the NHS in Wales and across the border in England come together. They met last Friday, and they work through any problems, down to the level of individuals, if problems do arise. I had some feedback from Friday's meeting, and according to what I've heard, nobody raised the point of funding having been a problem in the existing system, in Liverpool or in any other hospital on the border.
Welsh: Wel, dwi ddim wedi clywed hynny, Llywydd. Dwi'n cydnabod y ffaith, yn y gorffennol, fod rhai problemau wedi cael eu codi, ond nawr mae system newydd gyda ni ac mae uwch swyddogion yn y gwasanaeth iechyd yma yng Nghymru a dros y ffin yn Lloegr yn dod at ei gilydd. Roedden nhw'n cwrdd ddydd Gwener ddiwethaf, ac maen nhw'n gweithio trwy unrhyw broblemau, lawr at lefel unigolion, os oes problemau yn codi. Ces i ryw fath o adborth mas o'r cyfarfod ar ddydd Gwener, ac fel dwi wedi clywed, doedd neb wedi codi'r pwynt bod arian wedi bod yn broblem yn y system sydd gyda ni, yn Lerpwl neu unrhyw ysbyty arall lan a lawr y ffin.
English: Llywydd, the national orthopaedic board has undertaken a review of the orthopaedic services across Wales. The board has used the information from this review to propose a blueprint for the future of orthopaedic services. The strategy and the blueprint were circulated widely last week.
Welsh: Llywydd, mae'r bwrdd orthopedig cenedlaethol wedi cynnal adolygiad o'r gwasanaethau orthopedig ledled Cymru. Mae'r bwrdd wedi defnyddio'r wybodaeth o'r adolygiad hwn i gynnig glasbrint ar gyfer dyfodol gwasanaethau orthopedig. Dosbarthwyd y strategaeth a'r glasbrint yn eang yr wythnos diwethaf.
English: Diolch, First Minister, and before I just ask the rest of my supplementary, I'd just like to welcome some of the young carers in the gallery who I met earlier, and the truly inspirational work that they do, supporting their families. First Minister, last week I heard first-hand, along with a number of my colleagues from across the Senedd, from Cymru Versus Arthritis and the Royal College of Surgeons about the transformational changes needed to improve patient outcomes in Wales. As you said, the national orthopaedic blueprint for services in Wales was published last week. The report was requested by the Welsh Government and it doesn't make easy reading. It highlights that elective orthopaedic and trauma services in Wales are in a perilous state of near collapse and that a failure to rapidly progress the recommendations of this report will inevitably lead to the conclusion that Wales cannot deliver safe elective orthopaedic care. It does recommend transformational service changes for orthopaedics in Wales. I'm not here to blame anybody, First Minister; I'm here to find solutions to the problem, to solve it for people who are in life-debilitating pain. So, clearly things need to change. Your Government asked for this report, so will you today commit to implementing all the recommendations of the report and outline a timetable for their delivery, to work alongside the planned-care recovery plan, to give people in pain some light at the end of the tunnel? Diolch, Llywydd.
Welsh: Diolch, Prif Weinidog, a chyn i mi ofyn gweddill fy nghwestiwn atodol, hoffwn groesawu rhai o'r gofalwyr ifanc yn yr oriel y gwnes i gyfarfod â nhw'n gynharach, a'r gwaith gwirioneddol ysbrydoledig y maen nhw'n ei wneud wrth gefnogi eu teuluoedd. Prif Weinidog, yr wythnos diwethaf clywais yn uniongyrchol, ynghyd â nifer o fy nghyd-Aelodau o bob rhan o'r Senedd, gan Cymru Versus Arthritis a Choleg Brenhinol y Llawfeddygon am y newidiadau trawsnewidiol sydd eu hangen i wella canlyniadau i gleifion yng Nghymru. Fel y dywedoch chi, cyhoeddwyd y glasbrint orthopedig cenedlaethol ar gyfer gwasanaethau yng Nghymru yr wythnos diwethaf. Gofynnodd Llywodraeth Cymru am yr adroddiad ac mae ei ddarllen yn peri gofid. Mae'n tynnu sylw at y ffaith bod gwasanaethau orthopedig a thrawma dewisol yng Nghymru mewn cyflwr enbydus ac y bydd methu â bwrw ymlaen ag argymhellion yr adroddiad hwn yn gyflym yn anochel yn arwain at y casgliad na all Cymru ddarparu gofal orthopedig dewisol diogel. Mae'n argymell newidiadau trawsnewidiol i wasanaethau ar gyfer orthopedeg yng Nghymru. Nid wyf yma i feio neb, Prif Weinidog; rwyf yma i ddod o hyd i atebion i'r broblem, i'w datrys ar gyfer pobl sydd mewn poen sy'n gwanychu bywyd. Felly, mae'n amlwg bod angen i bethau newid. Gofynnodd eich Llywodraeth am yr adroddiad hwn, felly a wnewch chi ymrwymo heddiw i weithredu holl argymhellion yr adroddiad ac amlinellu amserlen ar gyfer eu cyflawni, gweithio ochr yn ochr â'r cynllun adfer gofal wedi'i gynllunio, a rhoi rhywfaint o oleuni ar ddiwedd y twnnel i bobl mewn poen? Diolch, Llywydd.